32003R2054
L 305/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2054/2003 НА КОМИСИЯТА
от 21 ноември 2003 година
относно допълнение на приложението към Регламент (ЕО) № 2400/96 за вписването на някои означения в „Регистъра на защитените наименования за произход и защитените географски указания“ ( Mantequilla de l'Alt Urgell y la Cerdanya or Mantega de l'Alt Urgell i la Cerdanya)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), последно изменен с Регламент (ЕО) № 806/2003 на Съвета (2), и по-специално член 6, параграфи 3 и 4 от него
като има предвид, че:
(1)
Съгласно член 5 от Регламент (ЕИО) № 2081/92, Испания предаде на Комисията молба за регистриране като наименование за произход за означението „Mantequilla de l'Alt Urgell y la Cerdanya или Mantega de l'Alt Urgell i la Cerdanya“.
(2)
Бе констатирано, съгласно член 6, параграф 1 от посочения регламент, че тя отговаря на този регламент, по-специално, че съдържа всички елементи, предвидени в член 4 от него.
(3)
Никаква декларация за възражение, по смисъла на член 7 от Регламент (ЕИО) № 2081/92 не бе предадена на Комисията след публикуването в Официален вестник на Европейските общности (3) на означението, фигуриращо в приложението към настоящия регламент.
(4)
Следователно, това означение заслужава да бъде вписано в регистъра на защитените наименования за произход и защитените географски указания и следователно да бъде защитено в Общността като защитено наименование за произход.
(5)
Приложението към настоящия регламент допълва приложението към Регламент (ЕО) № 2400/96 на Комисията (4), последно изменен с Регламент (ЕО) № 1979/2003 (5),
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 се допълва с означението, фигуриращо в приложението към настоящия регламент и това означение се вписва в „Регистъра на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92, като защитено наименование за произход (ЗНП).
Член 2
Настоящият регламент влиза в сила на двадесетия ден от датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 ноември 2003 година.